wickkiey/tamil-wikipedia-chunked huggingface dataset:
# அகத்தியர்

## சித்த மருத்துவனாம் அகத்தியன்

### அகத்தியனின் சிறப்புகள்

அகத்தியன் தோற்றம் பற்றியும் சிறப்புச் செயல்கள் பற்றியும் பல கதைகள் உள்ளன.  
- தாரகன் முதலிய அரக்கர்கள் உலகை வருத்த, அவர்களை அழிக்க இந்திரன், வாயு, அக்கினி ஆகியோர் பூமிக்கு வந்தனர். இவர்களைக் கண்ட அசுரர்களோ கடலுக்குள் ஒளிந்தனர். இந்திரனின் யோசனைப்படி அக்கினி வாயுவுடன் கூடி பூமியில் விழுந்து அகத்தியனாய் அவதரித்தார் என்றும், மிர்திரர் குடத்திலிட்ட வீரியத்திலிருந்து அகத்தியனும், வருணன் தண்ணீரிலிட்ட வீரியத்திலிருந்து வசிஷ்டரும் அவதரித்தனர் என்றும் பலவாறான கருத்துகள் நிலவுகின்றன. குடத்திலிருந்து தோன்றியமையால் அகத்தியன் குடமுனி, கும்பயோகி என்னும் பெயர்களைப் பெற்றார் எனக் கூறப்படுகிறது. இவ்வாறு பிறவி பெற்ற அகத்தியன், இந்திரன் வேண்டுகோளுக்கிணங்க சமுத்திர நீர் முழுவதையும் குடித்துவிட, இந்திரன் அசுரர்களை அழித்தார். அதன்பின் நீரை மீண்டும் கடலுள் விடுவித்தார் அகத்தியன்.
- அகத்தியன் நீரின் மேல் படுத்தபடியே பன்னிரண்டாண்டுகள் கடுந்தவமியற்றி அரிய சக்திகளைப் (ஆற்றல்களைப்) பெற்றார்.
- அகத்தியன் தம் முன்னோர்களுக்காக விதர்ப்ப நாட்டை அடைந்து அவ்வரசன் மகள் உலோபமுத்திரையை மணந்து தென்புலத்தார் கடனைத் தீர்த்தார்.
- கைலையில் நடந்த சிவபெருமான் திருமணத்தின் போது வடதிசை தாழ்ந்து தென்திசை உயர, அகத்தியனைத் தென்திசைக்குச் செல்லுமாறு சிவபெருமான் கட்டளையிட்டார். இதனால் தெற்கே மேருமலை நோக்கிப் பயணித்தார் அகத்தியன். மேருமலைக்குச் செல்ல வழிவிடாமல் நின்ற விந்தியமலை, அகத்தியனைக் கண்டதும் பணிந்து தாழ்ந்து நின்றது. தான் தென்திசை சென்று வரும் வரையில் பணிந்து இருப்பாயாக என்று அதனிடம் கூறிச் சென்ற அகத்தியன், மீண்டும் வடதிசை செல்லாதிருந்தார். ஆதலால் விந்திய மலையும் அதன் பின் உயரவில்லை எனக் கூறப்படுகிறது.
- தென் திசைக்கு வந்த அகத்தியன், பொதிகை மலையில் தங்கி முருகக் கடவுளின் ஆணைப்படி அகத்தியம் என்னும் நூலை இயற்றினார்.
- இராமபிரானுக்குச் சிவகீதையைப் போதித்தவர் அகத்தியர்
- சிவபூசை செய்வதற்காகக் கமண்டலத்தில் அகத்தியர் கொண்டு வந்த கங்கை நீரை விநாயகர் காகமாக உருக்கொண்டு சாய்த்துவிட கமண்டலத்திலிருந்து வழிந்து ஓடிய நீரே காவிரி ஆறு ஆனது.
- இலங்கை மன்னர் இராவணனை தம் இசைத் திறத்தால் வென்றார் அகத்தியன்.
- அகத்தியன், இந்திரன் சபைக்குச் சென்றபோது இந்திரன் ஊர்வசியை நடனமாட செய்தான். ஊர்வசி இந்திரன் மகன் சயந்தனிடம் கொண்ட காதலால் தன்னிலை மறந்தாள். அதனால் அகத்தியன் சயந்தனையும் ஊர்வசியையும் பூமியில் பிறக்கும்படி சபித்தார்.
- வாதாபி, வில்வளவன் என்னும் அரக்கர் இருவரில் வில்வளவன் வேதியர் உருக்கொண்டு வழியில் செல்லும் வேதியர், முனிவர் முதலானோரை விருந்திற்கு அழைத்து வாதாபியைக் கறியாய்ச் சமைத்துப் படைத்து, வாதாபியைத் திரும்ப அழைக்க; அவன் அவர்கள் வயிற்றைக் கிழித்து வெளியே வருவதால் அவர்கள் இறந்து போவார்கள். முனிவர்கள் இதனை அகத்தியனிடம் முறையிடவே, அகத்தியன் அவர்களிடம் விருந்து உண்ண சென்றார். வில்வளவன் உணவு படைத்துவிட்டு அகத்தியன் வயிற்றிலிருக்கும் வாதாபியைக் கூப்பிட அகத்தியன் “வாதாபே ஜீர்ணோ பவ” என்று வயிற்றைத் தடவ வாதாபி இறந்தான். நிலமையை அறிந்த வில்வளவன் அகத்தியனிடம் மன்னிப்புக் கோரினான்.  
இவை போல் அகத்தியனைக் குறித்துப் புராணங்களில் உள்ள கதைகள் பற்பல.  
அகத்தியரின் மாணவர் கல்வி  
1. அதங்கோட்டு ஆசான்
1. துராலிங்கன்
1. செம்பூண்சேய்
1. வையாபிகன்
1. வாய்ப்பிகன்
1. பனம்பாரன்
1. கழாரம்பமன்
1. அநவிநயன்
1. பெரிய காக்கைபாடினி
1. நத்தத்தன்
1. சிகண்டி
1. தொல்காப்பியன்
ஆகிய 12 பேரும் அகத்தியனின் மாணவர் ஆவர் இவர்கள் 12 பேரும் சேர்ந்து "பன்னிரு படலம்" என்னும் நூலை எழுதினார்கள் இந்தச் செய்தியைப் புறப்பொருள்வெண்பாமாலை குறிப்பிடுகிறது.
# அகத்தியர்

## சித்த மருத்துவனாம் அகத்தியன்

### சித்த வைத்தியம்

அகத்தியன் சித்த வைத்தியத்திற்குச் செய்த பணி சிறப்பானது. பல நோய்களுக்கும் மருத்துவ சந்தேகங்களுக்கும் பல ஆயிரம் ஆண்டுகளுக்கு முன்பே தெளிவாக விளக்கம் கொடுத்துள்ளார். அகத்தியன் பெயரில் வெளியாகியுள்ள **சமரச நிலை ஞானம்** என்னும் நூலில் உடம்பில் உள்ள முக்கியமான நரம்பு முடிச்சுகள் பற்றிய விளக்கம் காணப்படுகிறது. **அகத்தியர் ஐந்து சாஸ்திரங்கள்** என்னும் நூலில், பதினெட்டு வகையான மனநோய் பற்றியும் அதற்குரிய மருத்துவம் பற்றியும் விளக்கப் பட்டிருக்கின்றன. அகத்தியன் அஷ்ட மாசத்தில் குழந்தைகளுக்கு ஏற்படும் தோசங்கள் பற்றிக் கூறியுள்ளார்.
# அகத்தியர்

## சித்த மருத்துவனாம் அகத்தியன்

### அகத்தியன் எழுதிய நூல்கள்

யில் அகத்தியன் சிலை]]
அகத்தியன் எழுதிய நூலகளின் பட்டியல் தனிக்கட்டுரை: அகத்திய நூல்கள்  
அகத்தியன் எழுதிய நூல்களில் கிடைத்தவை:  
1. அகத்திய வெண்பா
1. அகத்திய வைத்தியக் கொம்மி
1. அகத்திய வைத்திய ரத்னாகரம்
1. அகத்திய வைத்தியக் கண்ணாடி
1. அகத்திய வைத்தியம் 1500
1. அகத்திய வைத்திய சிந்தாமணி
1. அகத்திய கர்ப்பசூத்திரம்
1. அகத்திய ஆயுள் வேத பாஷ்யம்
1. அகத்திய வைத்தியம் 4600
1. அகத்திய செந்தூரம் 300
1. அகத்திய மணி 4000
1. அகத்திய வைத்திய நூல் பெருந்திரட்டு
1. அகத்திய பஸ்மம் 200
1. அகத்திய நாடி சாஸ்திரம்
1. அகத்திய பக்ஷணி
1. அகத்திய கரிசில் பஸ்யம் 200
1. சிவசாலம்
1. சக்தி சாலம்
1. சண்முக சாலம்
1. ஆறெழுத்தந்தாதி
1. காம வியாபகம்
1. விதி நூண் மூவகை காண்டம்
1. அகத்திய பூசாவிதி
1. அகத்திய சூத்திரம் 30
போன்ற நூல்களை இவர் எழுதியதாகக் கூறப்படுகிறது.
மேலும்
1. அகத்திய ஞானம் என்னும் அகத்தியம் என்னும் ஐந்திலக்கணம்
1. அகத்திய சம்ஹிதை என்னும் வடமொழி வைத்திய நூலும் இவரால் செய்யப்பட்டதாகக் கூறப்படுகிறது.
# அகத்தியர்

## சித்த மருத்துவனாம் அகத்தியன்

### அகத்தியப் பெருமானின் பூசை முறை

தேகசுத்தியுடன் அழகிய சிறு பலகையில் மஞ்சள் இட்டு மெழுகி, பக்தியுடன் கோலமிட்டு, அம்மஞ்சள் பலகையின் மேல் சுவாமிகளின் படத்தை வைத்து, அதற்கு முன்பு மஞ்சள், குங்குமத் திலகமிட்டு அலங்கரிக்கப்பட்ட குத்துவிளக்கில் இரு முக தீபம் ஏற்றி வைக்க வேண்டும். படத்தின் முன்பாகப் பித்தளை அல்லது செம்பு அல்லது வெள்ளியினால் செய்யப்பட்ட உருண்டையான செம்பில் சுத்தமான தண்ணீரை நிரப்பி வைக்க வேண்டும்.  
பின் பின்வரும் சித்தரின் தியானச் செய்யுளைக் கண்மூடி மனதார கூற வேண்டும்
# அகத்தியர்

## சித்த மருத்துவனாம் அகத்தியன்

### அகத்தியப் பெருமானின் பூசை முறை

#### தியானச் செய்யுள்

:ஐந்திலக்கணம் தந்த அகத்தியரே
:சித்த வேட்கை கொண்ட சிவ யோகியே
:கடலுண்ட காருண்யரே
:கும்பமுனி குருவே சரணம் சரணம்  
பிறகு பின்வரும் பதினாறு போற்றிகளைச் சொல்லி வில்வம், துளசி, கதிர்பச்சை, விபூதி பச்சை போன்ற பச்சிலைகளைக் கொண்டு அர்ச்சிக்க வேண்டும்.
# அகத்தியர்

## சித்த மருத்துவனாம் அகத்தியன்

### அகத்தியப் பெருமானின் பூசை முறை

#### பதினாறு போற்றிகள்

1. தேவாதி தேவர்களைக் காத்தவரே போற்றி!
1. சிவசக்தி திருமணத் தரிசனம் கண்டவரே போற்றி!
1. தென் திசை, வடதிசையைச் சமப்படுத்தியவரே போற்றி!
1. விந்திய மலையின் அகந்தையைப் போக்கியவரே போற்றி!
1. கும்பத்திலுதித்தக் குறு முனியே போற்றி!
1. சித்த வைத்திய சிகரமே போற்றி!
1. சுவேதனின் சாபம் தீர்த்தவரே போற்றி!
1. இசைஞான ஜோதியே போற்றி!
1. உலோப முத்திரையின் பதியே போற்றி!
1. காவேரி தந்த கருணையே போற்றி!
1. அகத்தியம் தந்த அருளே போற்றி!
1. இராமபிரானுக்குச் சிவ கீதையருளியவரே போற்றி!
1. அசுராசுரர்களை அழித்தவரே போற்றி!
1. அரும் மருந்துகளை அறிந்தவரே போற்றி!
1. இசையால் இராவணனை வென்றவரே போற்றி!
1. இன்னல்கள் போக்கி இன்பம் தரும் அகத்திய பெருமானே போற்றி! போற்றி!
# அகத்தியர்

## சித்த மருத்துவனாம் அகத்தியன்

### அகத்தியப் பெருமானின் பூசை முறை

#### நிவேதனம்

இளம் பச்சை நிற வஸ்திரம் அணிவித்துப், பஞ்சாமிர்தம், பழங்கள், சர்க்கரைப் பொங்கல், இளநீர் போன்றவற்றுடன் புதன்கிழமை பூசை செய்யவும். நிறைவாக “ஓம் ஸ்ரீம் அகத்திய முனிவரே போற்றி!” என்று 108 முறை மன ஒருமையுடன் சொல்லி ஆராதனை செய்ய வேண்டும்.
# அகத்தியர்

## சித்த மருத்துவனாம் அகத்தியன்

### அகத்தியப் பெருமானின் பூசை முறை

#### அகத்திய முனிவரின் பூசா பலன்கள்

1. இசையிலும் கவிதையிலும் மேன்மையுண்டாகும்.
1. கல்வித்தடை நீங்கும்.
1. புதன் பகவானால் உண்டான தோஷம் நீங்கும்.
1. முன்வினை பாவங்கள் அகலும்.
1. பித்ருசாபம் நீங்கி அவர்களின் ஆசி கிடைக்கும்.
1. பேரும், புகழும், மதிப்பும் தேடி வரும்.
1. பூர்விக சொத்துகள் கிடைக்கும்.
1. சகலவிதமான நோய்களும் தீரும்.
1. குடும்பத்தில் ஒற்றுமை உண்டாகும்.
# உதவி:சிறு தொகுப்பு

**இது ஒரு சிறுதொகுப்பு** பெட்டியில் குறியிடுவதன் மூலம் நடப்பு பதிப்பிற்கும் முந்தைய பதிப்பிற்கும் மேலோட்டமான வேறுபாடுகளே உள்ளன: எழுத்துப்பிழை திருத்தம், வடிவமைப்பு, மொழிநடை, பொருளடக்கம் மாற்றாது பத்தி சீரமைப்பு முதலியன. ஓர் தொகுப்பாளர் தமது மாற்றங்கள் மீள்பார்வையிடத் தேவையற்றது எனவும் அம்மாற்றங்களால் சர்ச்சைகள் எதுவும் எழ வாய்ப்பில்லை எனவும் கருதும்போதே அதனை **சிறு தொகுப்பு** எனக் குறிப்பிட வேண்டும். இத்தகைய தொகுப்புகள் பக்கத்தின் மாற்ற வரலாற்றில் "சி" என்று தடித்த எழுத்தில் காண்பிக்கப்படும் (**சி**).  
இதற்கு மாறாக, ஓர் பெரும் தொகுப்பு மற்ற தொகுப்பாளர்களால் மீள்பார்வையிட்டு உடன்பட வேண்டிய ஒன்றாகும். ஆகவே ஓர் கட்டுரையின் *பொருளை* பெரிதும் மாற்றக்கூடிய தொகுப்பு, அது ஒரு சொல்லாக இருப்பினும் சிறு தொகுப்பு அல்ல. எடுத்துக்காட்டாக, "இல்லை" என்ற சொல்லை சேர்ப்பதோ எடுப்பதோ அந்த வரியின் பொருளை முற்றிலும் மாற்றக்கூடியதாகையால் அத்தகைய தொகுப்பு பெருந்தொகுப்பாகக் கருதப்படும்.  
பெருந்தொகுப்பிற்கும் சிறு தொகுப்பிற்கும் உள்ள வேறுபாடு மிக முக்கியமானது; தொகுப்பாளர்கள் அண்மைய மாற்றங்கள் பக்கத்தில் சிறுதொகுப்பு என குறிப்பிடப்பட்டவையை மீள்பார்வையிடத் தவிர்த்து விடுவார்கள். உட்பதிகை செய்த பயனர்கள் சிறு தொகுப்புகளைக் காட்டாதிருக்கத் தங்கள் விருப்பத்தேர்வுகளில் தெரிந்திருக்கலாம். வேறொரு தொகுப்பாளர் எதிர்ப்பார் எனத் தெரிந்தால் அதனை சிறு தொகுப்பாக இடாது இருத்தல் நன்னெறியாகும்.  
வில் உட்பதிகை செய்யாத பயனர்களால் சிறு தொகுப்பு எனக் குறியிட இயலாது. இது விசமிகளின் தொகுத்தலைக் கண்காணிக்கவே செய்யப்பட்டுள்ளது. சிறு தொகுப்பு எனக் குறியிடும் வசதி பெறுவது பதிவு செய்து கொள்ள ஓர் முதன்மைக் காரணமாகும்.
# உதவி:சிறு தொகுப்பு

## சிறு தொகுப்பு என அடையாளம் செய்தல்

ஒரு பக்கத்தைத் தொகுக்கும்போது, குறிப்பிட்ட தொகுப்பை *இது ஒரு சிறு தொகுப்பு* என அடையாளப்படுத்துவதற்கான சிறு பெட்டி ஒன்றை தொகுப்புப் பெட்டிக்கு கீழே காணலாம். செய்யப்பட்ட மாற்றங்களைச் சேமிப்பதற்கு முன்னர், அந்தப் பெட்டியில் புள்ளியிடுவதன் மூலம், செய்யப்பட்ட மாற்றம் ஒரு சிறு தொகுப்பு மட்டுமே என அடையாளம் செய்யலாம்.
# உதவி:சிறு தொகுப்பு

## சிறு தொகுப்புக்களாவன

சிறு தொகுப்புக்கள் எனப்படுபவை எழுத்துப் பிழைகள், கட்டுரையை வடிவமைத்தல், உரையில் பெரிய மாற்றங்கள் எதுவும் செய்யாது அதன் ஒழுங்கமைப்பில் சிறிய மாற்றங்களைச் செய்தல் போன்றவையாகும்.  
- எழுத்துப் பிழைகள்
- இலக்கணப் பிழைகள்
- எளிய வடிவமைப்பு மாற்றங்கள் (எ.கா. நிறுத்தற் குறியிடல், அடைப்புக் குறிகளிடல், சாய்ந்த எழுத்துக்களிடல், தடித்த எழுத்துக்களிடல், ஆங்கிலச் சொற்களில் முகப்பெழுத்து ஆக்கம் போன்றன)
- உரையின் பொருளை மாற்றாத வடிவமைப்பு மாற்றங்கள் (எ.கா. சர்ச்சைக்குட்படாதபடி படிமங்களின் இடத்தை மாற்றல், பத்திகளைப் பிரித்தல் அல்லது சேர்த்தல் அல்லது இடம் மாற்றல்)
- உண்மைச் செய்திகளில் தெளிவாகத் தெரியும் தவறுகள் (எ.கா. *சுப்பிரமணிய பாரதி (டிசம்பர் 11, 1882 - செப்டம்பர் 11, **1950**)* என்று காணப்பட்டால், அதனை *சுப்பிரமணிய பாரதி (டிசம்பர் 11, 1882 - செப்டம்பர் 11, **1921**)* என மாற்றுவது).
- பக்கத்திலுள்ள அமைவிடத் தவறுகளைத் திருத்தல்
- விக்கிகளுக்கிடையான இணைப்புக்களை ஏற்படுத்தல் அல்லது தவறான இணைப்புக்களை மாற்றல்
- தவறான உள், வெளி இணைப்புக்களை சரி செய்தல்
- மேற்கோள் இணைப்புக்களில் தவறிருப்பின் அவற்றைச் சரி செய்தல்
- நாசவேலைகளை (vandalism) நீக்குதல்
# உதவி:சிறு தொகுப்பு

## சிறு தொகுப்பல்லாதவை

ஏனைய பயனர்களின் பார்வைக்கு உட்பட வேண்டிய, அவர்களால் ஏற்றுக் கொள்ளப்பட வேண்டிய தொகுப்புக்கள் சிறிய தொகுப்புக்களாகக் கருதப்பட முடியாதவையாகும். எனவே ஒரு பக்கத்தில் உள்ள உரையின் பொருளை மாற்றக் கூடிய தொகுப்புக்கள், அவை மிகச் சிறிய மாற்றமாக இருப்பினும், அவற்றைச் சிறு தொகுப்பாக அடையாளப்படுத்தக் கூடாது. எடுத்துக்காட்டாக, 'வேறுபாடு உண்டு' என்பதை 'வேறுபாடு இல்லை' என மாற்றும்போது ஒரே ஒரு சொல்லே மாறினாலும் பொருள் எதிர் மறையாகி விடுகின்றது. சில சமயங்களில் ஒரு சொல்லிலேயே சில எழுத்துக்களை மாற்றினால் வேறு பொருள் வந்துவிடும். எனவே அவற்றைக் கருத்தில் கொள்ளல் வேண்டும். குறிப்பிடத்தக்க அளவு மாற்றங்களைச் செய்துவிட்டு, அதனைச் சிறு தொகுப்பு என அடையாளப்படுத்தல் தவறான நடத்தையாகக் கருதப்படும். முக்கியமாக உரையின் குறிப்பிட்ட பகுதியை நீக்கிவிட்டு இது ஒரு சிறு தொகுப்பு என அடையாளப்படுத்தல் கூடாது.  
- ஒரு பக்கத்தில் உரைகளை இணைத்தல் அல்லது நீக்குதல்
- ஒரு பக்கத்தில் குறிச்சொற்கள் அல்லது வார்ப்புருக்களை இணைத்தல் அல்லது நீக்குதல்
- ஒரு பக்கத்தில் மேற்கோள்கள் அல்லது வெளியிணைப்புக்களை இணைத்தல் அல்லது நீக்குதல்
- பேச்சுப் பக்கங்களிலோ அல்லது வேறு விவாதங்கள், கலந்துரையாடல்களிலோ கருத்துக்களை இடுதல்
- நாசவேலைகள் இல்லாதவிடத்து ஒரு பக்கத்தை மீளமைத்தல்
# பென்னெலோங் முனை

.]]
**பென்னெலோங் முனை** ஆஸ்திரேலியா, சிட்னியில் சிட்னி ஒப்பேரா மாளிகையின் அமைவிடமாகும்.. இதனை **டுபௌகூல்** என்று பழங்குடியினர் அழைத்து வந்தனர்.  
இம்முனை ஓர் சிறிய தீவுத்திடலாக **பென்னெலோங் தீவு** எனப் பாறைகளுடன், மேற்குப் பகுதியில் ஓர் சிறு கடற்கரையுடன் இருந்தது. சிட்னி கோவ் பகுதியின் கிழக்கு முனையில் தரைப் பகுதியிலிருந்து கடலலை எழும்போதெல்லாம் பிரிக்கப்பட்டிருந்தது. 1788ஆம் ஆண்டு சிலகாலம் இதனை கால்நடை முனை என்றும் அழைத்தனர்;கேப் டவுனிலிருந்து கொணரப்பட்ட ஆடுகளும் குதிரைகளும் இங்கு அடைக்கப்பட்டிருந்தன.  
பலகாலமாகப் பழங்குடிப் பெண்கள் தூக்கியெறிந்த சிப்பி ஓடுகள் இங்கு சிதறிக் கிடந்தன. குற்றத்திற்காக இங்கு நாடுகடத்தப்பட்ட பெண்களால் இவை சேகரிக்கப்பட்டு அவற்றிலிருந்து சுண்ணாம்பு தயாரிக்கப்பட்டது. கிடைத்த சுண்ணாம்பு மூலம் இரண்டு தளமுள்ள அரசுக் கட்டிடம் மட்டுமே கட்ட முடிந்தாலும், அந்தக் காரணத்திற்காக அப்போது **சுண்ணாம்பு காளவாய் முனை (Limeburners' Point)** என்று அழைக்கப்பட்டது.  
1790களில் பிரித்தானியர்களால் சிறைபிடிக்கப்பட்டு பின்னர் அவர்களது பண்பாட்டு அறிவுரையாளராக இருந்த பழங்குடி பென்னெலோங் என்பவருக்கு நியூ சவுத் வேல்ஸ் ஆளுநரால் இங்கு செங்கல் வீடு கட்டிக் கொடுக்கப்பட்டது. அவரது நினைவாகவே இன்று பென்னெலோங் முனை என்றழைக்கப்படுகிறது.  
1818 முதல் 1821 ஆண்டுகளில் பென்னெலோங் தீவினைப் பிரித்த கடற்பகுதி அத்தீவிலிருந்து வெட்டப்பட்ட பாறைகளால் நிரப்பப் பட்டது. மாக்குயர் கோட்டை அமைக்க அப்பகுதி முழுவதும் சமநிலை ஆக்கப்பட்டது. கோட்டை கட்டும்போதே சிட்னி கோவிலிருந்து பார்ம் கோவ் வரை சாலை போடப்பட்டது. இது டார்பெயின் வே என்று அழைக்கப்பட்டது.  
இவ்வாறு கடலலை ஏற்றத்தால் பிரிக்கப்பட்ட தீவாக இருந்ததும் பின்னர் பாறை நிரப்பப்பட்டு இணைக்கப்பட்டதும் முழுவதும் மறக்கப்பட்டிருந்தது;1950களில் சிட்னி ஒப்பேரா மாளிகை கட்டும்போதுதான் அகழ்வுகளின்போது வரலாறு மீண்டும் அறியப்பட்டது.
# வயாகரா

**சில்டெனபில் சிட்ரேட்** , **வயக்ரா** , **ரிவேஷியோ** மற்றும் பல்வேறு பெயர்களில் விற்கப்படுவது விறைப்புத் திறனின்மை மற்றும் நுரையீரல் தமனி உயர் இரத்த அழுத்தம் (பிஏஹெச்) ஆகியவற்றிற்குச் சிகிச்சையளிக்கப் பயன்படுத்தப்படும் மருந்து. இது ஃபைசர் என்ற மருந்தாக்கியல் நிறுவனத்தால் உருவாக்கப்பட்டு சந்தையிடப்படுகிறது. இது ஆணுறுப்பில் இரத்த ஓட்டத்தை முறைப்படுத்தும் என்சைமான சிஜிஎம்பி உள்ள பாஸ்போடையஸ்ட்ரேஸ் டைப் 5 ஐ தடுத்து நிறுத்தவதன் மூலமாக செயல்படுகிறது. 1998ஆம் ஆண்டில் கிடைக்கத் தொடங்கியதிலிருந்து சில்டெனபில் விறைப்புத் தன்மைக்கான முன்னணி சிகிச்சையாக பயன்படுத்தப்பட்டு வருகிறது; சந்தையில் இதனுடைய முதன்மை போட்டியாளர்கள் டேடலாஃபில் (சியாலிஸ்) மற்றும் வெர்டெனாஃபில் (லெவிட்ரா) ஆகியனவாகும்.
# வயாகரா

## செயல்பாட்டு இயக்கம்

சில்டெனாபில் சிட்ரேட்டின் செயல்பாட்டு இயக்கம் ஆணுறுப்பின் கார்பஸ் கேவர்நோஸமில் நைட்ரிக் ஆக்ஸைடை (என்ஓ) வெளியிடுவதோடு தொடர்புகொண்டதாக இருக்கிறது. என்ஓ கியானிலேட் சைக்லேஸ் என்ற என்சைமின் உள்வாங்கிளோடு கலக்கிறது, இது சுழற்சிமுறை கியோனோஸின் மோனோபாஸ்பேட்டின் (சிஜிஎம்பி) அளவு அதிகரிப்பதற்கு காரணமாகிறது என்பதுடன் இது ஹெலிசின் ஆர்டீரிஸ்களின் இண்டிமல் குஷன்களுடைய மென்மையான தசை தளர்ச்சிக்கு (வஸோடைலேஷன்) வழியமைத்து, இரத்தம் உட்பாய்தல் மற்றும் விறைப்பத்தன்மையின் அதிகரிப்பிற்கு காரணமாக அமைகிறது. என்ஓ செயல்பாட்டு இயக்கத்தின் முக்கிய பாகமான எண்டோதீலியம் பெறப்பட்ட தளர்வடைதல் காரணியின் கண்டுபிடிப்பு மற்றும் பகுப்பாய்விற்காக 1998ஆம் ஆண்டில் ராபர்ட் எஃப், ஃபுர்ச்காட் உடலியல் அல்லது மருத்துவத்திற்கான நோபல் பரிசு பெற்றார்.  
சில்டெனாபில் என்பது சிஜிஎம்பி உள்ள பாஸ்போடையஸ்ட்ரேஸ் டைப் 5 இன் சாத்தியமுள்ள தேர்ந்தெடுக்கப்பட்ட தடுப்பான், இது கார்பஸ் கேவர்நோஸமில் சிஜிஎம்பி தரமிழக்கப்படுவதற்கு பொறுப்பேற்பதாக இருக்கிறது. சில்டெனாபிலின் மூலக்கூறு அமைப்பு சிஜிஎம்பி போன்றே இருக்கிறது என்பதுடன் கார்பஸ் கேவர்நோஸமில் பிடிஇ5 இன் போட்டியிடும் கலப்பு உட்பொருளாகவும் செயல்படுகிறது, இது அதிக சிஜிஎம்பிக்கும் சிறந்த விறைப்புத்தன்மைக்கும் காரணமாக அமைகிறது.
# வயாகரா

## பயன்கள்

### பாலுறவு செயல்பாடின்மை

விறைப்புத்தன்மை குறைபாட்டின் (உடலுறவை நிறைவுசெய்ய திருப்திகரமான அளவிற்கு விறைப்புத்தன்மை நீடிக்கும் திறனின்மை) சிகிச்சைக்கென்றே சில்டெனாபில் பிரதானமாக குறிப்பிடப்படுகிறது. இது நீரிழிவு உள்ளிட்ட எல்லா அமைப்பிலும் விறைப்புத்தன்மை குறைபாட்டிற்கான சிகிச்சைக்கு இப்போது பொதுவாகப் பயன்படுத்தப்படுகிறது.  
எதிர் மன அழுத்த சிகிச்சை செய்துகொள்பவர்கள் பாலுறவு செயல்பாடின்மையை எதிர்கொள்ளலாம், இது அவர்களின் நலமின்மையின் காரணமாகவோ அல்லது அவர்களின் சிகி்ச்சையின் விளைவாகவோ ஏற்படலாம். 2003 ஆம் ஆண்டில் செய்யப்பட்ட ஆய்வு ஒன்று இந்தச் சூழ்நிலைகளில் சில்டெனாபில் பாலுறவு செயல்பாடின்மையை மேம்படுத்துவதாக இருக்கிறது. 1999 ஆம் ஆண்டில் வெளிவந்த அறிக்கைகளைத் தொடர்ந்து இதே ஆராய்ச்சியாளர்கள் எதிர் மனஅழுத்த சிகிச்சை எடுத்துக்கொள்ளும் பெண் நோயாளிகளிடத்திலும் சில்டெனாபில் பாலுறவு செயல்பாட்டை மேம்படுத்துவதாக இருக்கிறது என்று கண்டுபிடித்திருக்கின்றன.
# வயாகரா

## பயன்கள்

### நுரையீரலுக்குரிய உயர் இரத்த அழுத்தம்

விறைப்புத் தன்மை குறைபாட்டிற்கும் நுரையீரல் தமனி உயர் இரத்த அழுத்த (பிஏஹெச்) அரிதான நோயில் சில்டெனாபில் சிட்ரேட் பயன்மிக்கதாக இருக்கிறது. இது தமனிச்சுவர்களை தளர்வடையச் செய்கிறது என்பதால் அது குறைவான நுரையீரல் தடுப்பிற்கும் அழுத்தத்திற்கும் காரணமாகிறது. இது இதயத்தின் வலது வெண்ட்ரிக்கிளினுடைய வேலைச்சுமையைக் குறைக்கிறது என்பதுடன் வலது-பக்க இதயச் செயலிழப்பின் அறிகுறிகளையும் மேம்படுத்துகிறது. பிடிஇ-5 என்பது நுரையீரல் மற்றும் ஆணுறுப்பின் தமனிச்சுவர் மென் தசைக்குள்ளகாவே விநியோகிக்கப்படுகிறது என்பதால் சில்டெனாபில் உடலின் மற்ற பாகங்களில் வஸோடைலேஷனைத் தூண்டாமல் இந்த இரண்டு பகுதிகளிலும் தேர்ந்தெடுத்த முறையில் செயல்படுகிறது. ஃபைசர் எஃப்டிஏவிடம் சில்டெனாபிலுக்கான கூடுதல் பதிவுசெய்தலை சமர்ப்பித்தது என்பதோடு சில்டெனாபில் 2005 ஆம் ஆண்டு ஜுனில் இந்த பரிந்துரைக்காக அங்கீகரிக்கப்பட்டது. இந்த தயாரிப்பு முறை வயாக்ராவுடனான குழப்பத்தைத் தவிர்ப்பதற்கு ரிவாஷியோ என்று பெயரிடப்பட்டது என்பதுடன் 20 மில்லிகிராம் மாத்திரைகள் வெள்ளையாகவும் வட்ட வடிவிலும் இருந்தன. சில்டெனாபில் இந்த நிலைக்காக போஸண்டன் மற்றும் புரோட்டோசைக்ளின் அடிப்படையிலான சிகிச்சைகளோடு சேர்ந்துகொண்டது.
# வயாகரா

## பயன்கள்

### உயரத்தில் இருப்பதால் ஏற்படும் நோய்

மலையேறுபவர்களுக்கு பாதிப்பேற்படுத்தும் உயரத்தில் இருப்பதால் ஏற்படும் நோயோடு தொடர்புடைய அதி-உயர நுரையீரல் எடிமாவின் தடுப்பு மற்றும் சிகிச்சைக்கு சில்டெனாபில் பயன்மிக்கதாக இருப்பதாக நிரூபிக்கப்பட்டுள்ளது. இந்த விளைவு சமீபத்தில்தான் கண்டுபிடிக்கப்பட்டிருக்கிறது என்ற நிலையில் சில்டெனாபில் முன்பே இந்த நிலைக்கான ஏற்றுக்கொள்ளப்பட்ட சிகிச்சையாக இருந்திருக்கிறது, குறிப்பாக ஏதோ காரணங்களால் விரைவாக குறைப்பதற்கான நிலையான சிகிச்சை தாமதமாக்கப்படும் சூழ்நிலைகளில்.
# வயாகரா

## பயன்கள்

### விளையாட்டுக்களிலான பயன்பாடு

தொழில்முறை விளையாட்டு வீரர்கள் வயக்ரா போன்ற மருந்துகளைப் பயன்படுத்துவதாக கண்டுபிடிக்கப்பட்டிருக்கிறது, தங்களுடைய இரத்தக் குழாய்கள் திறக்கப்படுவது தசைகளை வலுப்படுத்துவதாக அவர்கள் நினைக்கின்றனர். அதன் காரணமாக அது தங்களுடைய செயல்திறனை அதிகரிக்கச் செய்யும் என்று நம்புகின்றனர்.
# வயாகரா

## மருத்துவம் அல்லாத பயன்பாடு

### பொழுதுபோக்கு பயன்பாடு

கடந்த சில ஆண்டுகளில் சில்டெனாபிலின் புகழ் இளைஞர்களிடத்தில் அதிகரித்து காணப்படுகிறது. சில்டெனாபினின் வர்த்தகப் பெயரான "வயக்ரா" வெகுஜன கலாச்சாரத்தில் பரவலாக ஏற்றுக்கொள்ளப்பட்டிருக்கிறது என்பதுடன் விறைப்புத்தன்மை குறைபாட்டை சிகிச்சையளிப்பதோடு இந்த மருந்து சம்பந்தப்பட்டிருப்பது இதனுடைய பொழுதுபோக்கு பயன்பாட்டிற்கு வழியமைத்திருக்கிறது. இதுபோன்ற பயன்பாட்டிற்கு பின்னாலுள்ள காரணங்களாக இந்த மருந்து காமவெழுச்சி அதிகரிப்பு, பாலுறவு செயல்பாடு மேம்படுத்தப்படுதல் இந்த ஆய்வு கட்டுப்பாட்டுக் குழுவிலான குறிப்பிடத்தகுந்த பிளசிபோ விளைவையும் குறிப்பிட்டிருக்கிறது. சில்டெனாபில் சிலநேரங்களில் மற்ற துணைப்பொருட்களின் விளைவுகளுக்கு எதிராக செயல்படுவதற்காகவும் பயன்படுத்தப்படுகிறது, இதுவும் சட்டத்திற்கு புறம்பானதாகும். அவர்களின் ஆராய்ச்சி பிரஸீடிங்ஸ் ஆஃப் தி நேஷனல் அகாடமி ஆஃப் சயின்ஸஸில் பதிப்பிக்கப்பட்டது.
# வயாகரா

## மருத்துவம் அல்லாத பயன்பாடு

### ஒப்புமைகள்

ஏஸ்டில்டெனாபில் என்பது சில்டெனாபிலின் கட்டமைப்பு ஒப்புமையைப் பெற்றிருக்கும், கடைகளில் விற்கப்படுகின்ற "மூலிகை" காமவெழுச்சி தயாரிப்புகளில் காணப்படும் பிடிஇ<sub>5</sub> தடுப்பான்களுள் இந்த ஒப்புமை வகைகள் சில்டெனாபில் போன்ற மருந்துகள் தேர்ச்சியுற்ற தீவிரமான சோதனைக்கு உட்படுவதி்ல்லை என்பதோடு இவ்வகையில் அவை அறியப்படாத பக்க-விளைவு விவரங்களைக் கொண்டிருக்கின்றன. இந்த மருந்துகளை தடைசெய்வதற்கு சில முயற்சிகள் மேற்கொள்ளப்பட்டிருக்கின்றன, ஆனால் வடிவமைப்பாளர் மருந்துகளை குறிவைக்கும் சட்டங்களைக் கொண்டிருக்கும் நீதித்துறை வரம்பிற்குள்ளாகவும்கூட, மெதுவான முன்னேற்றங்களே இருக்கின்றன, இந்த சட்டங்கள் பரிந்துரைக்கப்பட்ட மருந்துகளின் ஒப்புமைகளைக் காட்டிலும் தவறாகப் பயன்படுத்தப்படும் சட்டத்திற்கு புறம்பான ஒப்புமைகளை தடைசெய்யவே உருவாக்கப்பட்டிருக்கின்றன. இருப்பினும் குறைந்தது இந்த தயாரிப்பை சந்தையிலிருந்து நீக்குவதற்கான ஒரு வழக்காவது சாத்தியமாகியுள்ளது.
# வயாகரா

## மருந்தளவு

வயக்ரா மாத்திரைகள் "Pfizer" என்ற எழுத்துக்கள் ஒரு பக்கத்திலும், "VGR xx" என்பவை மறுபக்கத்திலும் (xx என்பது மில்லிகிராம்களில் மாத்திரையின் அளவான "25", "50" அல்லது "100" என்பதைக் குறிக்கின்றன) பொறிக்கப்பட்டு நீலநிறத்தில் வைர வடிவத்தில் கிடைக்கின்றன. விறைப்புத்தன்மை குறைபாட்டிற்கான சில்டெனாபிலின் மருந்தளவான 25 மில்லிகிராம் முதல் 100 வரையிலான அளவு உடலுறவுக்கு முன்பாக 30 நிமிடங்களுக்கும் 4 மணிநேரங்களுக்கும் இடையில் ஒரு நாளைக்கு ஒன்றுக்கு மிகாமல் எடுத்துக்கொள்ளப்பட வேண்டும்.  
நுரையீரல் தமனி உயர் இரத்த அழுத்தத்திற்கான மருந்தளவு (ரிவாஷியோ) ஒரு நாளைக்கு மூன்று முறைகளுக்கு என்று 20 மில்லிகிராம் மாத்திரையாக இருக்கிறது. ரிவாஷியோ மாத்திரைகள் வெள்ளை நிறத்தில், வட்டவடிவமான, மேல்புற பூச்சிடப்பட்ட மாத்திரைகளாக பக்கவாட்டில் "RVT 20" என்று அச்சிடப்பட்டு கிடைக்கின்றன.
# வயாகரா

## முரண் அறிகுறிகள்

முரண் அறிகுறிகள் என்பவை:  
- கிளைசரில் டிரைநைட்ரேட் (நைட்ரோகிளிசரின்), சோடியம் நைட்ரோபுருஸைட், அமில் நைட்ரேட் ("பாப்பர்ஸ்") போன்ற நைட்ரிக் ஆக்ஸைட் வழங்கிகள் மற்றும் ஆக்கானிக் நைட்ரைட்டுகள் மற்றும் நைட்ரேட்டுகளை எடுத்துக்கொள்ளும்போது
- ஆண்களிடத்தில் கார்டியோவாஸ்குலர் அபாய காரணிகளின் காரணமாக உடலுறவு குறித்த முறையான ஆலோசனை இன்மை
- திவீரமான ஹெபடிக் சேதம் (குறைவுபட்ட கல்லீரல் செயல்பாடு)
- சிறுநீரகச் செயல்பாட்டில் தீவிரமான சேதம்
- ஹைபோடென்ஷன் (குறைந்த இரத்த அழுத்தம்)
- சமீபத்திய பக்கவாதம் அல்லது மாரடைப்பு
- பரம்பரையாக வரும் சீர்குலைவு சிறுநீரக செயலிழப்புகள் (சிறுநீரக பாஸ்போடைஸ்டிரேஸ் மரபுவழி செயலிழப்புகள் உட்பட)
# வயாகரா

## பக்க விளைவுகள்

மருத்துவப் பரிசோதனைகளில் சில்டெனாபில் பயன்படுத்துவதன் மிகப்பொதுவான எதிர்மறை விளைவுகளாக தலைவலி, சிவந்துபோதல், செரிமானமின்மை, மூக்கடைப்பு மற்றும் போட்டோபோபியா மற்றும் மங்கிய பார்வை உட்பட பார்வைக் குறைபாடு உள்ளிட்டவை தெரிவிக்கப்பட்டிருக்கின்றன.
சில சில்டெனாபில் பயனர்கள் பார்க்கின்ற அனைத்தும் நீலநிறம் கொண்டு பூசப்பட்டவையாக (சயானோப்ஸியா) தெரிவதாக குற்றம்சாட்டியிருக்கின்றனர். சிலர் மங்கலான பார்வையையும் ஏற்ற இறக்கமான பார்வையையும் தெரிவித்துள்ளனர். 2005 ஆம் ஆண்டு ஜூலையில் அமெரிக்க உணவு மற்றும் மருந்து நிர்வாகம் அரிதான நிகழ்வுகளில் சில்டெனாபில் பார்வைக் குறைபாட்டை உருவாக்குகிறது என்பதைக் கண்டுபிடித்திருக்கிறது என்பதோடு சில்டெனாபில் பயன்படுத்துவதை நிறைய ஆய்வுகளும் நானார்டிரிடிக் அண்டீரியர் இஸ்கெமிக் ஆப்டிக் நியுரோபதியுடன் பயன்படுத்தப்படுவதோடும் தொடர்புபடுத்துகின்றனர்.  
சந்தையிடலுக்குப் பிந்தைய கண்காணிப்பில் கண்டுபிடிக்கப்பட்டுள்ள அரிதான ஆனால் தீவிரமான எதிர்மறையான விளைவுகள் தொடர்ச்சியான விறைப்பு, தீவிரமான ஹைபோடென்ஷன், மையோகார்டியல் விறைப்புக்குறைவு (மாரடைப்பபு), வெண்ட்ரிக்குலர் அரித்திமியாக்கள், பக்கவாதம், அதிகரித்த இண்ட்ராகுலர் அழுத்தம் மற்றும் திடீரென்று கேட்கும் திறன் இழத்தல் ஆகியவற்றை உள்ளிட்டதாக இருக்கின்றன.
# வயாகரா

## வேதிப் பரிமாற்றங்கள்

ஹெச்ஐவி சிகிச்சைக்காக புரோட்டீஸ் தடுப்பான்கள் எடுத்துக்கொள்ளும் நோயாளிகளும் கவனத்துடன் இருக்க வேண்டும். புரோட்டீஸ் தடுப்பான்கள் செல்டெனாபிலின் வளர்ச்சிதைமாற்றத்தைத் தடுத்து, சில்டெனாபிலின் பிளாஸ்மா அளவை விரைவாக அதிகரிக்கச்செய்து பக்கவிளைவுகளின் தீவிரத்தன்மைகள் அதிகரிக்கும் நிகழ்வுகளை அதிகரிக்கச் செய்கிறது. புரோட்டீஸ் தடுப்பான்களைப் பயன்படுத்தும் நோயாளிகள் தாங்கள் சில்டெனாபில் பயன்படுத்தும் அளவை ஒவ்வொரு 48 மணிநேரங்களுக்கும் 25 மில்லிகிராம் மருந்தளவிற்கு அதிகரிக்காமல் வரம்பிற்குட்படுத்திக்கொள்ள வேண்டும் என்று பரிந்துரைக்கப்படுகின்றனர்.  
சில்டெனாபில் மற்றும் ஆல்பா பிளாக்கர் உடனான உடனிணைந்த பயன்பாடு குறைந்த இரத்த அழுத்தத்திற்கு வழியமைக்கலாம், ஆனால் இந்த விளைவு இது நான்கு மணிநேரங்களுக்கு அப்பால் எடுத்துக்கொள்ளப்பட்டால் ஏற்படுவதில்லை.
# வயாகரா

## வேதித் தொகுப்பு

சில்டெனாபில் தொகுப்பிற்கான தயாரிப்பு நிலைகள் பின்வருமாறு:  
1. சூடான டிமெதைல் சல்பேட்டுடன் 3-புரோபைல்பைராஸோல்-5-கார்போக்ஸிலிக் அமில எதைல் ஈஸ்டரின் மிதைலேஷன்
1. ஃப்ரீ ஆஸிட்டிற்கான அக்யுனோஸ் ஹைட்ரோலிஸில் NaOH உடன் ஹைட்ரோலிஸிஸ்
1. ஓலியம்/ஃபூமிங் நைட்ரிக் அமிலத்தோடு நைட்ரேஷன்
1. ரிஃப்லக்ஸிங் தயோனைல் குளோரைட்/NH<sub>4</sub>OH உடன் கார்போக்ஸாமைட் உருவாக்கம்.
1. அமினோவிற்கான நைட்ரோ குழுவின் குறைப்பு.
1. 2-எதோக்ஸைபினாஸைல் குளோரைட் உடனான அஸிலேஷன்.
1. சுழற்சியாக்கம்.
1. குளோரோசல்ஃபோனைல் தருவிப்புக்கான சல்ஃபோனேஷன்.
1. 1-மெதைல்பைபெராஸின் உடன் கன்டன்சேஷன்.
# வயாகரா

## மேலும் பார்க்க

- டேடலாஃபில் (சியாலிஸ்)
- வெர்டனாஃபில் (லெவிட்ரா)
- ஆஸ்டைல்டெனாபில் (வயக்ரா ஒப்புமை)
# சரத் பவார்

**சரத் கோவிந்தராவ் பவார்** (Sharad Govindrao Pawar மராத்தி [ʃəɾəd̪ pəʋaːɾ],பிறப்பு 12 டிசம்பர் 1940) ஓர் இந்திய அரசியல்வாதி ஆவார். மகாராட்டிர முதல்வராக நான்கு முறை பதவி வகித்துள்ளார். இந்திய அரசில் பாதுகாப்புத் துறை அமைச்சராகவும், வேளாண்மைத் துறை அமைச்சராகவும் பதவி வகித்துள்ளார் . இந்திய தேசிய காங்கிரஸில் இருந்து பிரிந்து 1999இல் இவர் நிறுவிய தேசியவாத காங்கிரஸ் கட்சியின் (NCP) தலைவராக இருந்தார். இந்திய நாடாளுமன்றத்தின் மேல் அவையான மாநிலங்களவையில் தேசியவாத கட்சியினை இருந்தார். மகா விகாசு அகாதியின் தலைவராக உள்ளார்.  
மகாராஷ்டிராவின் பாராமதியினைச் சேர்ந்த இவர் மகாராட்டிராவின் மிகவும் செல்வாக்கு மிக்க அரசியல் குடும்பத்தில் ஒருவரும் மகாராட்டிரா அரசியலில் ஒரு முக்கிய நபராகவும் உள்ளார். இவரது மகள் சுப்ரியா சுலே, மருமகன் அஜித் பவார், மருமகனின் மகன் ரோஹித் ராஜேந்திர பவார் ஆகியோர் அரசியலில் ஈடுபட்டுள்ளனர்.  
பவார் 2005 முதல் 2008 வரை இந்தியத் துடுப்பாட்டக் கட்டுப்பாட்டு வாரியத்தின் தலைவராகவும், 2010 முதல் 2012 வரை பன்னாட்டுத் துடுப்பாட்ட அவையின் தலைவராகவும் பணியாற்றினார். பல ஆண்டுகள் மும்பை துடுப்பாட்டச்சங்கத்தின் தலைவராக இருந்தார்.  
2017 ஆம் ஆண்டில், இந்திய அரசாங்கம் இவருக்கு இந்தியாவின் இரண்டாவது மிக உயர்ந்த குடிமகன் விருதான பத்ம விபூசண் விருதை வழங்கியது.
# சரத் பவார்

## சொந்த வாழ்க்கை

கோவிந்தராவ் பவார் மற்றும் சாரதாபாய் பவாருக்குப் பிறந்த பதினொரு குழந்தைகளில் பவாரும் ஒருவர். கோவிந்தராவின் மூதாதையர்கள் அருகிலுள்ள சாத்தாராவிலிருந்து பாரமதிக்கு குடிபெயர்ந்தனர். கோவிந்தராவ் பாராமதி விவசாயிகள் கூட்டுறவு *சங்கமான சககாரி கரேடி விக்ரி சங்கத்தில்* நீண்ட காலம் பணியாற்றினார். 1940களில் மாணவர் *விடுதியான ஷாஹு போர்டிங்கை* நிர்வகித்தார். 1950 களில் பாராமதி பகுதியில் கூட்டுறவு சர்க்கரை ஆலைகளை அமைப்பதில் முக்கியப் பங்கு வகித்தார். பவார் 1937 மற்றும் 1952 க்கு இடையில் மூன்று முறை மாவட்ட உள்ளூர் வாரியத்திற்கு தேர்ந்தெடுக்கப்பட்டார்.  
புனேவில் உள்ள பிரிகான் மகாராட்டிரா வணிகவியல் கல்லூரியில் (பிஎம்சிசி) படித்தார். சராசரி மாணவராக இருந்தாலும் மாணவர் அரசியலில் தீவிரமாக இருந்தார். உடன்பிறந்தவர்களில் பெரும்பாலோர் நன்கு படித்து அது சார்ந்த தொழில்களில் வெற்றி பெற்றனர்.
# சரத் பவார்

## அரசியல் வாழ்க்கை

பள்ளி மாணவனாக இருந்தபோது, 1956 இல் *பிரவரநகரில்* கோவா விடுதலைக்காக எதிர்ப்பு அணிவகுப்பை ஏற்பாடு செய்தார். கல்லூரியில் மாணவர் அரசியலில் தீவிரமாக இருந்தார். வழக்குரைஞரான இவரது சகோதரர் விவசாயிகள் மற்றும் தொழிலாளர் கட்சியைச் சேர்ந்தவர் என்றாலும், பவார் காங்கிரஸ் கட்சியை விரும்பி 1958 இல் இளைஞர் காங்கிரஸில் சேர்ந்தார் 2009 இல் யுபிஏ கூட்டணி அரசாங்கம் மீண்டும் தேர்ந்தெடுக்கப்பட்டபோது அவர் தனது இலாகாவைத் தக்க வைத்துக் கொண்டார். விவசாய அமைச்சராக இருந்த காலத்தில் பல நெருக்கடிகளையும் சர்ச்சைகளையும் சந்தித்தார். விவசாய அமைச்சராக இருந்த காலத்தில், அவர் தனது அமைச்சர் பதவிகளை விட பிசிசிஐயின் தலைவராக தனது பங்கில் துடுப்பாட்டத்தில் நேரத்தை செலவிட்டார் என்றும் விமர்சகர்கள் சுட்டிக்காட்டுகின்றனர்.
# ரிச்சர்ட் கியர்

**ரிச்சர்ட் டிஃப்பனி கெரெ** (, ; ஆகஸ்ட் 31, 1949 ஆம் ஆண்டில் பிறந்தவர்) ஒரு அமெரிக்க நடிகராவார். அவர் 1970களில் நடிக்கத் தொடங்கினார். மேலும் 1980 ஆம் ஆண்டில் *அமெரிக்கன் ஜிகோலோ* திரைப்படத்தில் அவரது பாத்திரத்திற்காகப் பிரபலமானார். அந்தத் திரைப்படம் அவரை ஒரு முன்னணி மனிதராகவும் கனவு நட்சத்திரமாகவும் வெளிப்படுத்தியது. *ஆன் ஆபிசர் அண்ட் எ ஜெண்டில்மேன்*, *பிரெட்டி உமென்*, *பிரைமல் ஃபியர்* சிறந்த நடிகருக்கான கோல்டன் குளோப் விருது மற்றும் சிறந்த நடிகர்களில் ஒரு பகுதிக்காக ஸ்கிரீன் ஆக்டர்ஸ் கில்ட் விருது ஆகியவை வென்ற *சிகாகோ* உள்ளிட்ட பல வெற்றித் திரைப்படங்களின் மூலமாக இவர் நட்சத்திர அந்தஸ்தைப் பெற்றார்.
# ரிச்சர்ட் கியர்

## ஆரம்பகால வாழ்க்கை

பென்சில்வேனியா, பிலடெல்பியாவில் பிறந்த ரிச்சர்ட், *மேஃபிளவர்* சமயப்பயணர் பிரான்சிஸ் ஈடன், ஜான் பில்லிங்டன், ஜியார்ஜ் சவுலெ, ரிச்சர்ட் வார்ரன், டெகோரி பிரெய்ஸ்ட், வில்லியம் பிரெவ்ஸ்டர் மற்றும் பிரான்சிஸ் கூகே ஆகியோரின் சந்ததியைச் சேர்ந்தவர். கெரேவுக்கு மூன்று சகோதரிகளும் ஒரு சகோதரரும் உள்ளனர். 1967 ஆம் ஆண்டில் அவர் நார்த் சைராகூஸ் மத்திய உயர்நிலைப்பள்ளியில் பட்டம் பெற்றார். அங்கு அவர் ஜிம்னாஸ்டிக்ஸ் மற்றும் இசை, ட்ரம்பட் இசைத்தல் ஆகியவற்றில் புலமையுடன் இருந்தார்.
# ரிச்சர்ட் கியர்

## தொழில் வாழ்க்கை

ரிச்சர்ட் முதலில் 1971 ஆம் ஆண்டில் கேப் கோடில் புரொவைன்ஸ் டவுன் பிளே ஹவுஸில் தொழில் ரீதியாக பணியாற்றினார். அங்கு அவர் *ரோசன்கிராண்ட்ஸ் அண்ட் கில்டன்ஸ்டெர்ன் ஆர் டெட்டில் நடித்தார்.* ரிச்சர்ட் 1973 ஆம் ஆண்டில் *கிரீசின்* ஒரிஜினல் லண்டன் அரங்கப் பதிப்பில் முக்கிய பாத்திரத்தில் நடித்தார்.  
எனினும் 1982 ஆம் ஆண்டுக்குப் பிறகு ரிச்சர்டின் தொழில் வாழ்க்கை பல தோல்விகளினால் பின்தங்கியிருந்தது. அவரது தொழில் வாழ்க்கை 1990 ஆம் ஆண்டில் *இண்டர்னல் அஃபேர்ஸ்* மற்றும் *பிரெட்டி உமன்* ஆகிய இரண்டின் வெளியீட்டிற்குப் பிறகு ஓரளவிற்கு மறுமலர்ச்சி அடைந்தது. ஒரு முன்னணி மனிதராக ரிச்சர்டின் நிலை மீண்டும் திடமானது. மேலும் அவர் 1990களின் முழுவதும் *சோம்மர்ஸ்பி* (1993), *பிரைமல் ஃபியர்* (1996) மற்றும் அவர் *பிரெட்டி உமன்* இணை-நட்சத்திரம் ஜூலியா ராபர்ட்ஸுடன் இணைந்து நடித்த *ரன்அவே பிரைடு* (1999) உள்ளிட்ட பல வெற்றிகரமான திரைப்படங்களில் நடித்திருந்தார். $170 மில்லியன் வசூலித்தது. எனினும் அவரது அடுத்த படமான 2005 ஆம் ஆண்டில் வெளியான *பீ சீசன்* வணிக ரீதியாகத் தோல்வியைத் தழுவியது.  
ரிச்சர்ட், ஹார்வர்டு பல்கலைக்கழகத்தின் 2006 ஆம் ஆண்டிற்கான ஹாஸ்டி புட்டிங் தியேட்ரிகல்ஸ்' "ஆண்டின் சிறந்த மனிதர்" என்ற கெளரவத்தைப் பெற்றார். 2007 ஆம் ஆண்டில் அவர் ஜெஸ்ஸெ எய்சன்பர்க் மற்றும் டெர்ரன்ஸ் ஹொவார்ட் ஆகியோருடன் இணை-நடிகராக *த ஹண்டிங் பார்ட்டியில்* நடித்தார். காமிக் திகில் திரைப்படமான இதில் அவர் போஸ்னியாவில் பத்திரிகையாளராக நடித்திருந்தார். மேலும் அதே ஆண்டில் அவர் கிறிஸ்டியன் பாலே, ஹேத் லெட்ஜர் மற்றும் கேட் பிளாஞ்செட் ஆகியோருடன் இணைந்து டோட் ஹேனஸின்' போப் டைலன் பற்றிய அரை-வாழ்க்கைக்குறிப்புத் திரைப்படமான *ஐ'ம் நாட் தேரில்* நடித்தார்.  
சமீபத்தில் ரிச்சர்ட், டையானே லேனுடன் இணைந்து-நடித்த காதல் நாடகவகைத் திரைப்படம் *நைட்ஸ் இன் ரோடாண்தேவில்* 2008 ஆம் ஆண்டில் வெளியானது. அந்தத் திரைப்படம் விமர்சகர்களால் பரவலாக எதிர்மறையாக விமர்சிக்கப்பட்டது (மேலும் *த லண்டன் டைம்ஸ்* 2008 இன் மோசமான திரைப்படங்கள் பட்டியலில் இதற்கு #74 ஆம் இடம் வழங்கியிருந்தது). ஆனால் அந்தப் படம் உலகளவில் $84 மில்லியன் வசூலித்தது.
# ரசல் பீட்டர்சு

**ரஸ்ஸல் டொமினிக் பீட்டர்ஸ்** ( *Russell Dominic Peters*, பிறப்பு செப்டம்பர் 29,1970) ஒரு கனடிய நகைச்சுவை நடிகர் மற்றும் தயாரிப்பாளர் ஆவார். இவர் 1989 ஆம் ஆண்டில் தொராண்டோவில் நிகழ்ச்சியைத் தொடங்கினார். 2008 ஆம் ஆண்டில் ஜெமினி விருதை வென்றார். 2013 ஆம் ஆண்டில், ஃபோர்ப்ஸின் உலகின் அதிக சம்பளம் வாங்கும் நகைச்சுவை நடிகர்களின் பட்டியலில் இவர் மூன்றாவது இடத்தில் இருந்தார். மேலும் நெட்ஃபிக்ஸ் ஸ்டாண்ட்-அப் சிறப்பு பெற்ற முதல் நகைச்சுவை நடிகர் ஆனார். ஹிப்-ஹாப் பரிணாமத்தை (2016) தயாரித்ததற்காக சிறந்த கலை நிரலாக்கத்திற்கான பீபாடி விருது மற்றும் சர்வதேச எம்மி விருதையும் வென்றார். இவர் லாஸ் ஏஞ்சல்ஸில் வசிக்கிறார்.
# ரசல் பீட்டர்சு

## ஆரம்பகால வாழ்க்கை

ரஸ்ஸல் டொமினிக் பீட்டர்ஸ் 29 செப்டம்பர் 1970 அன்று ஒன்ராறியோவின் தொராண்டோவில் இந்தியாவில் இருந்து குடியேறிய பெற்றோருக்கு பிறந்தார். இவரது பெற்றோர் எரிக் மற்றும் மவ்ரீன் பீட்டர்ஸ் ஆங்கிலோ-இந்திய வம்சாவளியைச் சேர்ந்தவர்கள் ஆவர். இவர்கள் முறையே ஜலந்தர் மற்றும் கொல்கத்தாவிலிருந்து 1965 இல் கனடாவுக்கு குடிபெயர்ந்தனர். இவரது குடும்பத்தினர் இந்தியாவின் போபாலில் வசிக்கின்றனர். பீட்டர்ஸ் கத்தோலிக்கராக வளர்க்கப்பட்டார். பள்ளியில், இவர் தனது இன வேறுபாடு காரணமாக தொடர்ந்து கொடுமைப்படுத்தப்பட்டார். இறுதியில் இவர் குத்துச்சண்டையைக் கற்றுக்கொண்டார். இது கொடுமைப்படுத்துதலை எதிர்க்க இவருக்கு உதவியது. பீட்டர்ஸ் தனது இளமை பருவத்தில் ஹிப் ஹாப் ரசிகரானார். 1990 களில், அவர் டொராண்டோ காட்சியில் நன்கு இணைக்கப்பட்ட டி.ஜே.வாக இருந்தார். பீட்டரின் அண்ணன் கிளேட்டன் பீட்டர்ஸ் இவரது மேலாளராக பணியாற்றினார்.
# ரசல் பீட்டர்சு

## தொழில் வாழ்க்கை

பீட்டர்ஸ் 1989 ஆம் ஆண்டில் தொராண்டோவில் நிகழ்ச்சியைத் தொடங்கினார். அதன் பிறகு இவர் பல நாடுகளில் நிகழ்ச்சிகளை நிகழ்த்தியுள்ளார். 1992 ஆம் ஆண்டில், பீட்டர்ஸ் தனது மிகப்பெரிய செல்வாக்கு செலுத்துபவர்களில் ஒருவரான அமெரிக்க நகைச்சுவை நடிகர் ஜார்ஜ் கார்லினை சந்தித்தார். ஜார்ஜ் கார்லின் எப்போது வேண்டுமானாலும், எங்கு வேண்டுமானாலும் மேடையில் ஏற வேண்டும் என்று அறிவுறுத்தினார். பீட்டர்ஸ் அந்த ஆலோசனையை மனதுக்கு எடுத்துக்கொண்டார். 2007 ஆம் ஆண்டில், 15 ஆண்டுகளுக்குப் பிறகு, அடுத்த ஆண்டு நகைச்சுவை நடிகர் இறப்பதற்கு முன்பு கார்லினின் கடைசி நிகழ்ச்சிகளில் ஒன்றை இவர் தொகுத்து வழங்கினார். 28 செப்டம்பர் 2013 அன்று, பீட்டர்ஸுக்கு நகைச்சுவைக்கு நல்ல பங்களிப்புகளுக்காக மீடியா, மார்க்கெட்டிங் மற்றும் என்டர்டெயின்மென்ட் (ASAMME) இல் தெற்காசியர்கள் சங்கத்தால் 2013 டிரெய்ல்ப்ளேசர் விருது வழங்கப்பட்டது. இந்தத் துறையில் சர்வதேச வெற்றியைப் பெற்ற முதல் தெற்காசிய அமெரிக்கர்களில் இவரும் ஒருவர். 2017 ஆம் ஆண்டில், பீட்டர்ஸ் டாப் கியர் அமெரிக்காவில் பருவம் 1 இன் மூன்றாவது அத்தியாயத்தில் விருந்தினர்களில் ஒருவராக தோன்றினார். போர்ப்ஸின் கூற்றுப்படி, பீட்டர்ஸ் ஜூன் 2009 மற்றும் ஜூன் 2010க்கு இடையில் 15 மில்லியன் டாலர் சம்பாதித்தார். முந்தைய ஆண்டு 5 மில்லியன் டாலர் சம்பாதித்த பின்னர், அதிக சம்பளம் வாங்கும் நகைச்சுவை நடிகர்களில் ஒருவராக தனது வாழ்க்கையை தொடர்ந்தார். அதிக சம்பளம் வாங்கும் நகைச்சுவை நடிகர்களில் ஏழாவது இடத்தில் போர்ப்ஸ் இவரை நிலைநிறுத்தியது. போர்ப்ஸின் மதிப்பீட்டின்படி, 2013 ஆம் ஆண்டில், இவர் 21 மில்லியன் டாலர் சம்பாதித்தார்.
# ரசல் பீட்டர்சு

## தனிப்பட்ட வாழ்க்கை

கலிபோர்னியாவின் லாஸ் ஏஞ்சல்ஸில் வசிக்கும் பீட்டர்ஸ், அங்கு இரண்டு வீடுகளை வைத்திருக்கிறார். நெவாடாவின் லாஸ் வேகாஸ் பள்ளத்தாக்கு மற்றும் ஒன்ராறியோவின் வாகன் ஆகிய இடங்களிலும் அவருக்கு சொந்தமாக வீடுகள் உள்ளன. இது ஆண்டுதோறும் ஜூடித் நைமான் மேல்நிலைப் பள்ளியின் (முன்னர் நார்த் பீல்) ஒரு மாணவருக்கு கல்வி சாதனை மற்றும் கல்லூரியில் சேர வேண்டும் என்ற நோக்கத்துடன் வழங்கப்படுகிறது. பீட்டர்ஸ் தனது காதலி மோனிகா டயஸை சூலை 10,2010 அன்று லாஸ் ஏஞ்சல்ஸ் சர்வதேச விமான நிலையத்தில் அறிவித்தார். மேலும் அவர்களின் நிச்சயதார்த்தத்தை ட்விட்டர் மூலம் அறிவித்தார். இவர்கள் 20 ஆகஸ்ட் 2010 அன்று நெவாடாவின் லாஸ் வேகாஸில் உள்ள ஒரு லிட்டில் ஒயிட் வெட்டிங் சேப்பலில் திருமணம் செய்து கொண்டர். இந்த திருமணத்தில் எல்விஸ் ஆள்மாறாட்டம் செய்பவர் உட்பட சுமார் 20 விருந்தினர்கள் கலந்து கொண்டனர். விரைவில், பீட்டர்ஸ் தி கனடியன் பிரஸ்ஸிடம் டயஸ் கர்ப்பமாக இருப்பதாகக் கூறினார். இவர்களின் மகள், கிறிஸ்டியானா மேரி பீட்டர்ஸ், இரண்டு மாதங்களுக்கு முன்பே திசம்பர் 14,2010 அன்று பிறந்தார். மார்ச் 2012 நேர்காணலில், பீட்டர்ஸ் இவரும் டயஸும் விவாகரத்து செய்வதாக வெளிப்படுத்தினார். அக்டோபர் 2016 இல், பீட்டர்ஸ் ருசானா கெட்சியனுடன் நிச்சயதார்த்தம் செய்ததாக அறிவிக்கப்பட்டது. நிச்சயதார்த்தம் நிறுத்தப்பட்ட பிறகு, பீட்டர்ஸ் 4 திசம்பர் 2018 அன்று, ட்விட்டர் வழியாக, இவரும் இவரது புதிய காதலி ஜெனிபர் ஆண்ட்ரேட்டும் ஒரு குழந்தையை எதிர்பார்க்கிறார்கள் என்று அறிவித்தார். ஆண்ட்ரேட் 2012 ஆம் ஆண்டில் மிஸ் யுனிவர்ஸ் ஹோண்டுராஸ் ஆவார். ஏப்ரல் 2019 இல் ஆண்ட்ரேட் ஒரு ஆண் குழந்தையைப் பெற்றெடுத்ததாக அறிவிக்கப்பட்டது. இக்குழந்தைக்கு , இவர்கள் ரஸ்ஸல் சாண்டியாகோ பீட்டர்ஸ் என்று பெயரிட்டனர். ஆண்ட்ரேட்டுடனான அவரது உறவு 2020 இல் முடிவுக்கு வந்தது. 20 பிப்ரவரி 2022 அன்று, கலிபோர்னியாவின் டானா பாயிண்டில் உள்ள ரிட்ஸ் கார்ல்டனில் அலி பீட்டர்ஸை பீட்டர்ஸ் மணந்தார்.
# ரசல் பீட்டர்சு

## நடிப்பு

ரஸ்ஸல் பீட்டர்ஸ் பல படங்களில் தோன்றியுள்ளார். தனது நடிப்பு வாழ்க்கையின் தொடக்கத்தில், பூசெகான் (1994) படத்தில் ஸ்னேக்ஸ் ஃப்ரெண்ட், டைகர் க்ளோஸ் III (2000) படத்தில் டிடெக்டிவ் எலியட், மை பேபிஸ் டாடி (2004) படத்தில் மகப்பேறியல் நிபுணராகவும், குவார்ட்டர் லைஃப் கிரைசிஸ் (2006) படத்தில் திலீப் குமாராகவும் கேமியோ வேடங்களில் நடித்தார். லாரி மில்லர், தாரா ரீட் மற்றும் கேரி லுண்டி ஆகியோர் நடித்த சீனியர் ஸ்கிப் டே (2008) படத்தில் இவர் நடித்துள்ளார். அந்த ஆண்டு இவர் தி டேக் (2008) படத்தில் டாக்டர் சர்மாவாக நடித்தார். ராப் லோவ், கமிலா பெல்லி, அனுபம் கெர் மற்றும் வினய் விர்மானி ஆகியோருடன் பஞ்சாபி -கனடிய திரைப்படமான பிரேக்அவே (2011) இல் நடித்தார். அந்த ஆண்டு இவர் டங்கன் ஜோன்ஸின் சோர்ஸ் கோட் (2011) இல் மேக்ஸ் என்ற மோசமான அணுகுமுறையுடன் ஒரு அமெச்சூர் நகைச்சுவை நடிகராகவும், நேஷனல் லம்பூனின் 301: தி லெஜண்ட் ஆஃப் அவெசோமெஸ்ட் மாக்சிமஸ் (2011) இல் பெர்வியஸாகவும் நடித்தார். மிஸ்டர் டி என்ற தொலைக்காட்சி தொடரில் பள்ளி கண்காணிப்பாளராக பீட்டர்ஸ் விருந்தினராக நடித்துள்ளார். 2011 ஆம் ஆண்டில், கனேடிய தொலைக்காட்சி கிறிஸ்துமஸ் சிறப்பு நிகழ்ச்சியான ஏ ரஸ்ஸல் பீட்டர்ஸ் கிறிஸ்துமஸில் நடித்தார். விருந்தினர்களில் மைக்கேல் பப்ளே, பமீலா ஆண்டர்சன் மற்றும் ஜான் லோவிட்ஸ் ஆகியோர் அடங்குவர். இந்த நிகழ்ச்சி எந்தவொரு சி.டி.வி கனேடிய விடுமுறை சிறப்பு நிகழ்ச்சியையும் விட அதிக எண்ணிக்கையிலான பார்வையாளர்களை ஈர்த்தது.
# ரசல் பீட்டர்சு

## பெற்ற விருதுகள்

- டேவ் பிராட்ஃபூட் விருது - 2007
- கனடிய நகைச்சுவை விருது - 2008
- ஜெமினி விருது - 2008
- டிரெய்ல்ப்ளேசர் விருது - 2013
- பீபாடி விருது - 2016
- சர்வதேச எம்மி விருது - 2017
# இராமாயணம் (தொலைக்காட்சித் தொடர்)

**இராமாயணம் ** பெரும் வெற்றியடைந்த இந்திய தொலைக்காட்சித் தொடராகும்.  
இந்து சமயத் தொடர்புள்ள காவியமான இராமாயணத்தின் தொலைக்காட்சித் தழுவலே இத்தொடராகும். வால்மீகியின் இராமாயணம் மற்றும் துளசிதாசரின்' இராமசரிதமானசை முதன்மையாகக் கொண்டு இத்தொடர் எடுக்கப்பட்டது. இதில் சில பகுதிகள் கம்பரின் *கம்ப* ராமாயணத்திலிருத்தும் சிறிதளவு சேர்க்கப்பட்டுள்ளன. இந்தத் தொடர் விஜய் தொலைக்காட்சியில் தமிழில் ஒளிபரப்பப்பட்டது.  
இத்தொடர் ஒலிபரப்பப்படும் வேளையில் "தெருக்கள் வெறிச்சோடி காணப்படும்; கடைகள் மூடப்பட்டிருக்கும்; மக்கள் தொடர் தொடங்குமுன் தொலைகாட்சிப் பெட்டிகளைச் சுத்தம்செய்து மலர்மாலையிட்டு அலங்கரித்திருப்பர்" என பிபிசி ஊடகம் செய்தி வெளியிட்டது 2020 இல் கோவிட்-19 பெருந்தொற்று முழுவடைப்புக் காலத்தில் மீண்டும் இத்தொடர் ஒளிபரப்பப்பட்டு ஏப்ரல் 16, 2020 அன்று 77 மில்லியன் பார்வையாளர்களைப் பெற்றது.
# இராமாயணம் (தொலைக்காட்சித் தொடர்)

## நடிகர்கள்

- இராமர் - அருண் கோவில்
- சீதை - தீபிகா சிகாலியா
- இலட்சுமணன் - சுனில் லகரி
- பரதன் - சஞ்சய் ஜோக்
- இராவணன் - அரவிந்து திரிவேதி
- அனுமன் - தாரா சிங்
- தசரதன் - பால் தூரி
- இந்திரஜித் - விஜய் அரோரா
- சத்துருக்கன் - சமீர் ராஜ்தா
- சனகன் - முல்ராசு ராஜ்தா
- மந்தரை - லலிதா பவர்
- கோசலை - ஜெய்ஸ்ரீ கட்கர்
- கைகேயி - பத்மா கன்னா
- சுமித்திரை - இரஜினி பாலா
- வசிட்டர் - சுதிர் தால்வி
- சிவன்/வால்மீகி - விஜய் கவிஷ்
- குசன் - சுவப்னில் ஜோஷி
- லவன் - மயுரேஷ் க்ஷெத்திரமடே
# இராமாயணம் (தொலைக்காட்சித் தொடர்)

## உருவாக்கம்

1986 ஆம் ஆண்டில் இராமானந்த சாகரின் தொலைக்காட்சித் தொடர் விக்ரம் ஒளர் பேத்தாள் ஓரளவு வெற்றி பெற்றதைத் தொடர்ந்து, இராமனந்த சாகர் தூர்தர்சனின் செயற்குழுவினரைச் சந்தித்து *இராமாயணத்தின்* தொலைக்காட்சித் தொடர் பதிப்பைத் தயாரிக்கும் விருப்பத்தைப் பற்றிக் கூறினார். இத்தொடர் சாகரின் வாழ்நாள் கனவாக இருந்தது. துவக்கத்தில் இந்த யோசனை நிராகரிக்கப்பட்டு பிறகு இதற்கு புத்துயிர் அளிக்கப்பட்டாலும், இது போன்ற தொலைக்காட்சித் தொடர்கள் இன உணர்ச்சியைத் தூண்டலாம் என்ற எண்ணத்தின் காரணமாகத் தாமதிக்கப்பட்டது. இறுதியாக இத்தொடர் 52 நிகழ்வுகளாகத் தயாரிக்க அனுமதி வழங்கப்பட்டது (இத்தொடருக்கு பேரளவிலான மக்களின் ஆதரவின் விளைவாக இரண்டு முறை இதன் நிகழ்வுகள் நீட்டிக்கப்பட்டன. ஒவ்வொரு முறையும் 13 நிகழ்வுகள் மூலம் நீட்டிக்கப்பட்டு மொத்தமாக 78 நிகழ்வுகள் ஒளிபரப்பப்பட்டன). மேலும் இதற்காகத் தொலைக்காட்சியை மக்கள் குறைவாகப் பார்க்கும் நேரமான ஞாயிற்றுக் கிழமை காலை 9:30 மணிக்கு நேரம் ஒதுக்கப்பட்டது
# இராமாயணம் (தொலைக்காட்சித் தொடர்)

## மக்கள் ஆதரவும் செல்வாக்கும்

இராமாயணத்தின் ஒளிபரப்பு தொடங்கிய போது இத்தொடர் மிகப்பெரிய அளவில் மக்களிடம் பிரபலமடைந்து 10 கோடிக்கும் அதிகமான பார்வையாளர்களைப் பெற்றது. முதலில் குறைவான நபர்களே பார்த்தாலும்,  
இந்தியத் திரைப்படங்களில் சமயத்தொடர்புள்ள கருப்பொருள்களைக் கொண்ட திரைப்படங்கள் தயாரிக்கப்பட்டிருந்த போதும் *இராமாயணம்* சமயத்தொடர்புள்ள கதைகளைச்* *'
# இராமாயணம் (தொலைக்காட்சித் தொடர்)

## துணைத்தயாரிப்புகள்

இத்தொடர் நிறைவுபெற்ற சிலவாரங்களில் துணைத்தயாரிப்பான *உத்தர் இராமாயணம்* (பின்னர் *லவ குசா* என பெயர் மாற்றம் செய்யப்பட்டது) தூர்தர்சனில் அக்டோபர் 1988 இல் ஒளிபரப்பப்பட்டது. இராமாயணத்தின் தயாரிப்பு குழு மற்றும் "இராமயணத்" தொடரில் நடித்த அதே நடிகர்களுடன் உருவாக்கப்பட்டது. இது இராமரின் முடிசூட்டு விழாவைத் தொடர்ந்து வரும் நிகழ்வுகளின் உட்கதையாகும்;  
2008 ஆம் ஆண்டில் சாகர் ஆர்ட்சின் மூலம் தயாரிக்கப்பட்டு, இராமாயணத்தின் மறுஆக்கமானது என்.டி.டி.வி இமேசினில் (NDTV Imagine) ஒளிபரப்பப்பட்டது.
# மம்தா குல்கர்னி

**மம்தா முகந்து குல்கர்னி** (Mamta Mukhund Kulkarni) (பிறப்பு:20 ஏப்ரல் 1972) ஓர் இந்தியா மாதிரியுரு மற்றும் நடிகையாவார். பெரும்பாலும் இவர் இந்தி படங்களில் நடித்துள்ளார். இவர் நடித்த *ஆசிக் ஆவாரா* (1993), *வஃகத் கமாரா கை* (1993), *க்ராந்திவீர்* (1994), *கரன் அர்சுன்* (1995), *சப்சே படா கிலாடி* (1995), *ஆந்தோலன்* (1995), *பாசி* (1996), *சைனா கேட்* (1998), மற்றும் *சுபா ருசுதம்* (2001) ஆகிய திரைப்படங்கள் வணிக ரீதியாக வெற்றியைத் தந்தன. *ஆசிக் ஆவாரா* (1993) திரைப்படத்தில் இவரது நடிப்புக்காக *லக்சு (Lux)* புதிய முகத்திற்கான ஃபிலிம் ஃபேர் விருதை பெற்றார். ராகசு ரோசன் இயக்கி குல்கர்னி மற்றும் சல்மான் கான் நடிப்பில் வெளிவந்த *கரன் அர்சுன்* (1995) திரைப்படம் சிறந்த வரவேற்பைப் பெற்றது.
# மம்தா குல்கர்னி

## ஆரம்பகால வாழ்க்கை

இந்தியாவில் உள்ள மும்பையில் மம்தா குல்கர்னி பிறந்தார். ஒரு நடுத்தர குடும்பத்தைச் சேர்ந்த பெண்ணான மம்தா கவர்ச்சி உலகில் ஆர்வம் காட்டவில்லை, ஆனால் அவளுடைய தாயின் விருப்பத்தால் இவர் திரைத்துறைக்கு வந்தார்
# மம்தா குல்கர்னி

## திரைப்படப் பட்டியல்

**இந்தித் திரைப்படம்**  
| ஆண்டு | தலைப்பு | இயக்குநர் | இதர குறிப்புகள் |
| --- | --- | --- | --- |
| 1992 | மேரா தில் தேரே லியே | எஸ். ஏ. சந்திரசேகர் | தமிழில் வெளிவந்த நண்பர்கள் என்ற திரைப்படத்தின் மறுவுருவாக்கம் |
| 1992 | திரங்கா |  |  |
# மம்தா குல்கர்னி

## தமிழ்த் திரைப்படம்

**தமிழ் திரைப்படம்**  
| ஆண்டு | திரைப்படம் | இயக்குநர் |  |
| --- | --- | --- | --- |
| 1991 | நண்பர்கள் | எஸ். ஏ. சந்திரசேகர் | } |
# மம்தா குல்கர்னி

## தெலுங்குத் திரைப்படங்கள்

**தெலுங்குத் திரைப்படங்கள்**  
| ஆண்டு | இயக்குநர் |  |
| --- | --- | --- |
| 1992 | தொங்கா போலீசு |  |
| 1992 | பிரேமசிக்காரம் | } |
# உள்ளீட்டுக் கருவி

**உள்ளீட்டுக் கருவி** (Input device) என்பது கணினி அல்லது தகவல் சாதனம் போன்ற தகவல் செயலாக்க அமைப்புக்கு தரவு மற்றும் கட்டுப்பாட்டு சமிக்ஞைகளை வழங்க பயன்படும் ஒரு உபகரணமாகும்.
# உள்ளீட்டுக் கருவி

## உள்ளீட்டு சாதனங்களின் எடுத்துக்காட்டுகள்

- விசைப்பலகைகள்
- சுட்டிகள்
- படிம வருடிகள்
- ஒளிப்படக்கருவிகள்
- இயக்குபிடிகள்
- ஒலிவாங்கிகள்  
உள்ளீட்டு சாதனங்களை இதன் அடிப்படையில் வகைப்படுத்தலாம்:  
- உள்ளீட்டின் நடைமுறை (எ.கா. இயந்திரவியல் இயக்கம், ஆடியோ, காட்சி மற்றும் பல.)  
- உள்ளீடு தன்னிச்சையாக (எ.கா., விசையை அழுத்துதல்) அல்லது தொடர்ச்சியாக (எ.கா., ஒரு சுட்டியின் நிலை, தனித்த அளவில் டிஜிட்டல் மயமாக்கப்பட்டாலும், தொடர்ச்சியாகக் கருதப்படும் அளவுக்கு வேகமானதாக இருத்தல்)  
- சுதந்திரத்தின் அளவுகளின் எண்ணிக்கை (எ.கா., இரு பரிமாண பாரம்பரிய எலிகள் அல்லது கணினி உதவி வடிவமைப்பு பயன்பாடுகளுக்காக வடிவமைக்கப்பட்ட முப்பரிமாண நேவிகேட்டர்கள்)  
வெளியில் குறியிடத்தைக் குறிப்பிடுவதற்கு பயன்படுத்தப்படும் உள்ளீட்டுக் கருவிகளான சுட்டுக் கருவிகளை பின்வருமாறு வகைப்படுத்தலாம்:  
- உள்ளீடு நேரடியானதா அல்லது மறைமுகமானதா என்பதைப் பார்க்க வேண்டும். நேரடி உள்ளீட்டுடன், உள்ளீட்டு வெளியானது காட்சிக்குரிய வெளியுடன் ஒத்திருக்கிறது, அதாவது சுட்டுதல் வெளியில் செய்யப்படும். இங்கு காட்சி எதிர்விளைவு அல்லது கர்சர் தோன்றும். தொடுதிரைகள் மற்றும் ஒளிப்பேனாக்கள் நேரடி உள்ளீடு தொடர்புடையனவாக இருக்கின்றன. சுட்டி மற்றும் டிராக்பால் உள்ளிட்டவை மறைமுகமான உள்ளீடு தொடர்புடைய எடுத்துக்காட்டுகள் ஆகும்.  
- இடம்சார் தகவல் பூர்த்தியானவையோ (எ.கா. தொடுதிரையின் மீது) அல்லது தொடர்புடையவையோ (எ.கா. சுட்டியில் அதனைத் தூக்க வேண்டும் மற்றும் இடம் மாற்ற வேண்டும்.)  
நேரடி உள்ளீடு கிட்டத்தட்ட தவிர்க்க இயலாமல் பூர்த்தியானதாக இருக்கிறது என்பது குறிப்பிடத்தக்கது. ஆனால் மறைமுக உள்ளீடு பூர்த்தியானதாகவோ அல்லது தொடர்புடையதாகவோ இருக்கலாம். எடுத்துக்காட்டாக, டிஜிட்டைஸ் செய்யப்பட்ட கிராபிக்ஸ் டேப்லட்டுகள், மறைமுகமான உள்ளீடு மற்றும் உணர் பூர்த்தியான குறியிடங்கள் தொடர்புடைய பதிக்கப்பட்ட திரையைக் கொண்டிருக்காது. மேலும் அவை பொதுவாக பூர்த்தியான உள்ளீட்டு முறையில் இயக்கப்படுகிறது. ஆனால் அவை தொடர்புடைய உள்ளீட்டு முறையிலும் உருவகப்படுத்தலாம். இந்த முறையில் ஸ்டைலஸ் அல்லது பக்கைத் தூக்க வேண்டும் மற்றும் இடம் மாற்ற வேண்டும்.
# உள்ளீட்டுக் கருவி

## விசைப்பலகைகள்

**விசைப்பலகை** என்பது ஒரு மனித இடைமுகக் கருவி ஆகும். இது பொத்தான்களின் அமைவாகச் சுட்டிக்காட்டப்படுகிறது. ஒவ்வொரு பொத்தானும் அல்லது விசையும் கணினிக்கு உள்ளீட்டு மொழி சார்ந்த தனிக்குறியீட்டிற்காகவோ அல்லது கணினியின் குறிப்பிட்ட செயல்பாட்டை அழைப்பதற்காகவோ பயன்படுத்தப்படலாம். வழக்கமான விசைப்பலகைகளில் ஸ்பிரிங்-சார்ந்த பொத்தான்கள் பயன்படுத்தப்பட்டிருக்கும். எனினும் புதிய மாறுபாடுகள் மெய்நிகர் விசைகள் கொண்டவையாக இருக்கின்றன அல்லது ஒளிவிழும் விசைப்பலகைகளாகவும் கூட இருக்கின்றன.  
விசைப்பலகைகளின் வகைகளுக்கான எடுத்துக்காட்டுகள் பின்வருமாறு:  
- கணினி விசைப்பலகை
- கீயர்
- நாண் விசைப்பலகை
- LPFK
# உள்ளீட்டுக் கருவி

## சுட்டுதல் கருவிகள்

**சுட்டுதல் கருவி** என்பது கணினிக்கு உள்ளீட்டு இடம் சார் தரவுக்கு பயனரை அனுமதிக்கும் ஒரு மனித இடைமுகக் கருவியாகும். சுட்டி மற்றும் தொடுதிரைகளில் இது பொதுவாக இயக்கவியல் புறப்பரப்பில் குறுக்கும் நெடுக்குமாக இயக்கங்களைக் கண்டறிவதை செய்கின்றது. 3D சுட்டி, ஜாய் ஸ்டிக்குகள் அல்லது சுட்டுதல் குச்சிகள் போன்ற அனலாக் கருவிகள் அவற்றின் விலக்கலின் கோணத்தைச் சார்ந்து செயல்படுகின்றன. சுட்டுதல் கருவிகள் இயக்கங்கள் கர்சரின் இயக்கங்களின் மூலமாகத் திரையில் பிரதிபலிக்கும். இது கணினியின் GUI இல் வழிநடத்துவதற்கு எளிமையான நேரடி முறையை உருவாக்குகிறது.
# உள்ளீட்டுக் கருவி

## உயர்-கட்டின்மையளவு உள்ளீட்டுக் கருவிகள்

சில கருவிகள் பல தொடர் கட்டின்மையளவை உள்ளீடாக அனுமதிக்கின்றன. இவைச் சுட்டுதல் கருவிகளாகப் பயன்படுத்தப்படலாம். ஆனால் இவை 3D பயன்பாடுகளில் கேமரா கோணத்தைக் கட்டுப்படுத்துதல் போன்ற வெளியில் இடத்துக்கு குறியிடப்படாததுடன் தொடர்பற்ற வழிகளில் பொதுவாக பயன்படுத்தப்படுகின்றன. இந்த வகை கருவிகள், ரிஜிஸ்ட்டர்கள் 6DOF தேவைப்படும் உள்ளிடப்படும் CAVEகளில் பொதுவாகப் பயன்படுத்தப்படுகின்றன.
# உள்ளீட்டுக் கருவி

## தொகுப்புக் கருவிகள்

பொத்தான்கள் மற்றும் ஜாய்ஸ்டிக்குகள் போன்ற உள்ளிட்டுக் கருவிகள், ஒற்றைப் பொருள் சார்ந்த கருவியுடன் இணைக்கப்பட்டிருக்கலாம், அது தொகுப்புக்கருவி எனப்படுகிறது. பல விளையாட்டுக் கருவிகள் இது போன்ற கட்டுப்படுத்திகளைக் கொண்டிருக்கின்றன. டிராக் இயக்கங்கள் மற்றும் கிளிக் செய்வதற்கான பொத்தான்கள் ஆகிய இரண்டையும் கொண்டிருப்பதால் சுட்டிகள் தொழில்நுட்ப ரீதியாகத் தொகுப்புக் கருவிகள் ஆகும். ஆனால் தொகுப்புக் கருவிகள் பொதுவாக உள்ளீட்டின் இரண்டிற்கு மேற்பட்ட வடிவங்களைக் கொண்டவையாகக் கருதப்படுகின்றன.  
- விளையாட்டுக் கட்டுப்படுத்தி
- கேம்பேட் (அல்லது ஜாய்பேட்)
- பேட்டில் (விளையாட்டுக் கட்டுப்படுத்தி)
- Wii ரிமோட்
# உள்ளீட்டுக் கருவி

## உருவப்பட மற்றும் வீடியோ உள்ளீட்டுக் கருவிகள்

வீடியோ உள்ளீட்டுக் கருவிகள் கணினியினுள் வெளியில் இருந்து உருவப்படங்களை அல்லது வீடியோவை டிஜிடைஸ் செய்வதற்குப் பயன்படுத்தப்படுகின்றன. தகவலானது பயனரின் தேவையைச் சார்ந்து பல்வேறு வடிவங்களில் சேமிக்கப்படலாம்.  
- வெப்கேம்
- இமேஜ் ஸ்கேனர்
- ஃபிங்கர்பிரிண்ட் ஸ்கேனர்
- பார்கோட் ரீடர்
- 3D ஸ்கேனர்
- லேசர் ரேஞ்ச் ஃபைண்டர்  
மருத்துவ உருவப்படங்கள்  
-
- கணினிமயமாக்கப்பட்ட வெட்டுவரைவு
- காந்த அலை உருவப்படம்
- பாஸிட்ரான் உமிழ்வு வெட்டுவரைவு
- மருத்துவ அல்ட்ராசோனோகிராபி
# உள்ளீட்டுக் கருவி

## ஆடியோ உள்ளிட்டுக் கருவிகள்

வீடியோ கருவிகள், ஆடியோகருவிகள் படம் பிடிப்பதற்கோ அல்லது ஒலியை உருவாக்குவதற்கோ பயன்படுத்தப்படுகின்றன. சில நிகழ்வுகளில், ஒரு ஆடியோ வெளியீட்டுக் கருவியானது உருவாக்கப்பட்ட ஒலியை உட்கிரகிப்பதற்காக ஒரு ஆடியோ உள்ளீட்டுக் கருவியாகச் செயல்படுகிறது.  
- மைக்ரோபோன்
- MIDI விசைப்பலகை அல்லது மற்ற டிஜிட்டல் இசைக்கருவி
# சுஷ்மிதா சென்

**சுஷ்மிதா சென்** (*Sushmita Sen*; , பிறப்பு 19 நவம்பர் 1975) என்பவர் ஓர் இந்திய நடிகை ஆவார். 18 வயதில் பெமினா மிஸ் இந்தியா, 1994 ஆம் ஆண்டு மிஸ் யுனிவர்சு போன்ற அழகுப் போன்ற போட்டிகளில் வென்றார்.
# சுஷ்மிதா சென்

## ஆரம்ப கால வாழ்க்கை

சென் 19 நவம்பர் 1975 அன்று ஐதராபாத்தில் வங்காள வைத்தியா குடும்பத்தில் பிறந்தார், இவரது தந்தை சுபீர் சென் இந்திய விமானப்படை முன்னாள் வானூர்திச் சீறகத் தலைவர். இவரது தாய் சுப்ரா சென் நகை வடிவமைப்பாளர், துபாயை தளமாகக் கொண்ட கடையின் உரிமையாளர். இவருக்கு ராசீவ் சென் என்ற தம்பி இருக்கிறார், ராசீவ் தொலைக்காட்சி நடிகை சாரு அசோபாவை மணந்தார். சென் புது தில்லியில் உள்ள விமானப்படை பொன்விழா பயிலகத்திலும் சிக்கந்தராபாத்திலுள்ள தூய அன்னா உயர்நிலைப்பள்ளியிலும் கல்வி பயின்றார், மேற்கொண்டு உயர் கல்வியைத் தொடரவில்லை.
# சுஷ்மிதா சென்

## அலங்கார அணிவகுப்பு

1994 இல், 18 வயதில் சென் நுழைந்து பெமினா மிஸ் இந்தியா பட்டத்தை வென்றார். மிஸ் யுனிவர்சு 1994 போட்டியில் போட்டியிடும் உரிமையை பெற்று, மிஸ் யுனிவர்சு போட்டியில், மிஸ் கொலம்பியா கரோலினா கோம்ஸ் மற்றும் மிஸ் வெனிசுவேலா மினோர்கா மெர்காடோ ஆகியோருக்குப் பிறகு, முதற்கட்டப் போட்டியில் சென் மூன்றாவது இடத்தைப் பிடித்தார். அடுத்த சுற்றுகளில் சென் இரண்டாவது, ஐந்தாவது, மூன்றாவது இடத்தைப் பிடித்தார், இறுதியாக மிஸ் யுனிவர்சு 1994 பட்டத்தையும் அதன் கிரீடத்தையும் வென்றார்.  
மிஸ் யுனிவர்சு இந்திய பிரதிநிதி அழகியைத் தேர்ந்தெடுக்கும் உரிமையை டைம்சு குழுமம் கைவிட்ட பிறகு, ஐ அம் சீ – மிஸ் யுனிவர்சு இந்தியா என்ற திட்டத்தை சென் தொடங்கினார், அது மூன்றாண்டுகளுக்கு (2010-2012) இயங்கியது. இதை தொடர்ந்து பெமினா இந்தியாவுக்கு பொறுப்பேற்றார்.
# சுஷ்மிதா சென்

## அலங்கார அணிவகுப்பு

### மிஸ் யுனிவர்சு நடுவர் 2016

சனவரி 2016 இல், மிஸ் யுனிவர்சு 2016 நடுவர்களில் ஒருவராக சென் பிலிப்பீன்சு நாட்டிலுள்ள மணிலா பெருநகரத்தில் மால் ஆப் ஆசியா அரங்கில் தோன்றினார். சிந்தியா பெய்லி, மிக்கி போர்டுமேன், பிரான்சின் லாப்ராக், லீலா லோப்சு, தயனாரா டோரசு ஆகியோருடன் நடுவராக இணைந்தனர்.
# சுஷ்மிதா சென்

## நடிப்பு வாழ்க்கை

### அறிமுகம் மற்றும் திருப்புமுனை (1996–2000)

மிஸ் யுனிவர்சை வென்ற பிறகு, சென் இந்தித் திரையுலகில் நுழைந்தார். இவரது முதல் திரைப்படம் 1996 ஆம் ஆண்டு வெளியான *தஸ்தக்* என்ற திரில்லர் திரைப்படம், இதில் சரத் கபூர் நடித்தார்.  
இவர் 1997 ஆம் ஆண்டு ரட்சகன் என்ற தமிழ் அதிரடித் திரைப்படத்தில் நாகார்ஜுனாவுக்கு ஜோடியாக நடித்தார். இது வெளியான சமயத்தில் அதிக பொருட்செலவில் எடுக்கப்பட்ட படமாக இருந்தது. 1998 ஆம் ஆண்டில், *ஜோர்* என்ற இந்தித் திரைப்படத்தில் சன்னி தியோலுக்கு ஜோடியாக நிருபராக நடித்தார் இது திரைப்பட நுழைவு சீட்டு விற்பனையகத்தில் தோல்வியை தழுவியது.  
1999 இல், டேவிட் தவான் இயக்கிய *பிவி நம்பர்.1* என்ற இந்தி நகைச்சுவைத் திரைப்படத்தில் சல்மான் கான், கரிஷ்மா கபூருடன் இணைந்து ரூபாலி வாலியா என்ற கதாபாத்திரத்தில் நடித்ததன் மூலம் இவர் பரந்த அங்கீகாரத்தைப் பெற்றார். இது விமர்சகர்களிடமிருந்து நல்ல விமர்சனங்களைப் பெற்றது, 1999 இன் இரண்டாவது அதிக வசூல் செய்த திரைப்படமாக உருவானது. , "சென் வித்தியாசமான பாத்திரத்தில் முத்திரை பதிக்க கடுமையாக முயற்சித்துள்ளார், ஆனால் அவரது பாத்திரமே நினைவில் கொள்ளத்தக்கதாக இல்லை." என்று *ரெடிப்.காம்* சையத்து பிர்தௌசு அஷ்ரப் குறிப்பிட்டார். இப்படத்தில் நடித்ததற்காக சிறந்த துணை நடிகைக்கான பிலிம்பேர் விருதை வென்றார். அதே ஆண்டு, *சிர்ப் தும்* என்ற காதல் திரைப்படத்தில் ஆரத்தி என்ற கதாபாத்திரத்தில் நடித்ததற்காக சிறந்த துணை நடிகைக்கான பிலிம்பேர் விருதுக்கான இரண்டாவது பரிந்துரையைப் பெற்றார். "படத்தின் நட்சத்திரம்" என்றார் ரெடிப்.காம் சர்மிளா தாலிகுலம். அந்த வருடத்தின் இறுதிப் படம் *ஹிந்துசுதான் கி கசம்* இதில் அஜய் தேவ்கனுக்கு ஜோடியாக நடித்தார், இப்படம் சராசரி வசூலை பெற்றது.  
2000 இல், *ஆகாசு* என்ற இந்தி அதிரடி திரில்லர் திரைப்படத்தில் சுனில் செட்டிக்கு ஜோடியாக காவல் அதிகாரியாக நடித்தார்.